Í því samhengi megi minna á að fjárfestingar erlendra aðila í ríkisskuldabréfum námu um þriðjungi af landsframleiðslu þegar mest lét á árunum fyrir 2008 , en nú sé hlutur þeirra 4% . Í gær átti sér stað svipuð hreyfing á gjaldmiðlunum , en þá veiktust þeir allir gagnvart krónunni um 2% milli 13:00 og 15:00 . Samkvæmt Jóni Bjarka Bentssyni , aðalhagfræðingi Íslandsbanka , er líklegt að Seðlabankinn hafi gripið inn í gjaldeyrismarkaðinn á fimmtudaginn til þess að sporna við styrkingu krónunnar . Seðlabankinn hafi gefið það út að hann myndi kaupa eða selja erlendan gjaldeyri ef hætta væri á svokallaðri „ spíralmyndun “ á markaðnum . Upplýsingar um gjaldeyrisviðskipti Seðlabankans birtast með nokkurra daga töf , en Stefán Jóhann Stefánsson , upplýsingafulltrúi Seðlabankans , vildi ekki gefa upplýsingar um viðskipti fimmtudagsins þegar Kjarninn bað um þær . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .